Administrativna podjela Sjeverne Koreje
<s>Administrativne jedinice Sjeverne Koreje organizirane su na tri razine.</s><s>Velik dio tih jedinica ima svoj ekvivalent u administrativnom sustavu Južne Koreje.</s><s>Na prvoj razini se nalazi devet provincija, dva direktno kontrolirana grada i tri specijalna grada.</s><s>Na drugoj razini se nalaze gradovi, okruzi i distrikti, dok treću razinu zauzimaju naselja, četvrti, sela i radnički distrikti.</s>

<s>Trorazinski administrativni sustav je uveo Kim Il-sung još 1952. godine u sklopu masovnog restrukturiranja lokalne uprave.</s><s>Prije toga, Sjeverna Koreja je imala višerazinski sustav sličan onome u Južnoj Koreji.</s>

<s>Administrativne jedinice prve razine</s>

<s>Devet provincija (To; 도, 道) Sjeverne Koreje potječe još od tradicionalnih provincija Koreje, s tim da su nakon podjele zemlje one dodatno razdijeljene.</s><s>Radi se o velikim regijama koje uključuju urbane, ruralne i planinske sredine.</s><s>Dva grada koja se nalaze pod direktnom upravom (Chikhalsi; 직할시, 直轄市) su zapravo metropolitanska područja koja su izdvojena iz svojih bivših provincija kako bi postali zasebne cjeline.</s><s>Ranije, još su četiri grada imala taj status, međutim isti je kasnije ukinut, a gradovi su vraćeni njihovim provincijama.</s>

<s>Tri posebne upravne regije stvorene su 2002. godine kako bi se njegovala suradnja s Južnom Korejom i drugim zemljama.</s><s>Jedna od njih, Sinŭiju, formirana je kako bi privukla kineske investicije, no čini se kako nikada nije provedena u praksu.</s><s>Te posebne upravne jedinice, koliko je poznato, nemaju jedinica druge i treće razine.</s>

<s>Administrativne jedinice druge razine</s>

<s>Najbrojnije administrativne jedinice druge razine su okruzi (Kun; 군, 郡), slabije urbanizirano područje u sklopu provincije ili specijalnog grada.</s><s>Naseljenije jedinice u sklopu provincija su gradovi (Si; 시, 市), s tim da Namp'o ima status specijalnog grada (T'ŭkkŭpsi; 특급시, 特級市).</s><s>Neke provincije također imaju dva tipa distrikta.</s>

<s>Središta gradova pod posebnom upravom organizirana su u posebne vrste distrikata.</s>

<s>Administrativne jedinice treće razine</s>

<s>Ruralni dijelovi zemlje organizirani su u sela (Ri, 리, 里).</s><s>Gradski centri podijeljeni su na četvrti (Tong, 동, 洞), a naseljeniji dio okruga sačinjava naselje (Ŭp, 읍, 邑).</s><s>Neki okruzi također imaju posebne radničke distrikte.</s>

<s>Vanjske poveznice
NKChosun administrative regions map 
Administrative regions map , World Food Programme</s>

<s>Sjeverna Koreja</s>

